CELEX: 62022CN0083
Language: et
Date: 2022-02-08 00:00:00
Title: Kohtuasi C-83/22: Eelotsusetaotlus, mille on esitanud Juzgado de Primera Instancia de Cartagena (Hispaania) 8. veebruaril 2022 – RTG versus Tuk Tuk Travel S.L.

30.5.2022   
            
            
               ET
            
            
               Euroopa Liidu Teataja
            
            
               C 213/24
            
         
      Eelotsusetaotlus, mille on esitanud Juzgado de Primera Instancia de Cartagena (Hispaania) 8. veebruaril 2022 – RTG versus Tuk Tuk Travel S.L.
      (Kohtuasi C-83/22)
      (2022/C 213/33)
      Kohtumenetluse keel: hispaania
      
         Eelotsusetaotluse esitanud kohus
      
      Juzgado de Primera Instancia de Cartagena
      
         Põhikohtuasja pooled
      
      
         Hageja: RTG
      
         Kostja: Tuk Tuk Travel S.L.
      
         Eelotsuse küsimused
      
      
                  1.
               
               
                  Kas ELTL artikli 169 lõiget 1 ja lõike 2 punkti a ning artikli 114 lõiget 3 tuleb tõlgendada nii, et nendega on vastuolus direktiivi 2015/2302, mis käsitleb pakettreise ja seotud reisikorraldusteenuseid (1), artikkel 5, kuna selles artiklis ei hõlma lepingueelne kohustuslik teave reisijale direktiivi artiklis 12 tunnustatud õigust vältimatute ja erakorraliste asjaolude korral, mis mõjutavad olulisel määral reisiteenuste osutamist, lõpetada leping enne reisi algust, saades kogu makstud raha tagasi?
               
            
                  2.
               
               
                  Kas ELTL artiklitega 114 ja 169 ning direktiivi 2015/2302 artikliga 15 on vastuolus tsiviilkohtumenetluse seadustiku (Ley de Enjuiciamiento Civil) artiklis 216 ja artikli 218 lõikes 1 sätestatud ne ultra petita põhimõtte ja vastavuse põhimõtte, mille kohaselt peavad otsused kohtulahendi resolutsioonis olema seotud hagis esitatud nõuetega, kohaldamisega, kui need menetluspõhimõtted võivad takistada hagejast tarbija täielikku kaitset?
               
            
         (1)  Euroopa Parlamendi ja nõukogu 25. novembri 2015. aasta direktiiv (EL) 2015/2302, mis käsitleb pakettreise ja seotud reisikorraldusteenuseid ning millega muudetakse määrust (EÜ) nr 2006/2004 ja Euroopa Parlamendi ja nõukogu direktiivi 2011/83/EL ning tunnistatakse kehtetuks nõukogu direktiiv 90/314/EMÜ (ELT 2015, L 326, lk 1).